
ŠAKIŲ RAJONO SAVIVALDYBĖS TARYBA

SPRENDIMAS 

DĖL TURTO PERDAVIMO
2014 m. rugpjūčio 28 d. Nr. T-256
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalimi, rajono savivaldybės tarybos 2013 m. kovo 28 d. sprendimu Nr. T-117 patvirtintu rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašu bei atsižvelgdama į Plokščių mokyklos – daugiafunkcio centro 2014 m. rugpjūčio 18 d. raštą Nr. VS-34, nusprendžia:

1. Perduoti Šakių rajono Plokščių mokyklai - daugiafunkciam centrui valdyti ir naudoti patikėjimo teise rajono savivaldybei nuosavybės teise priklausantį ir šiuo metu rajono savivaldybės administracijos patikėjimo teise valdomą ilgalaikį ir trumpalaikį materialųjį turtą pagal priedą.

2. Įgalioti rajono savivaldybės administracijos Regioninės plėtros skyriaus vedėją parengti ir pasirašyti su Šakių rajono Plokščių mokyklos - daugiafunkcio centro direktore turto perdavimo - priėmimo aktą.

